Ing Wikipédia iki, pranala basa kapernah ing pérangan ndhuwur kaca nuli ing sisihing irah-irahan artikel. Menyang ndhuwur.
Golèk
Golèk
Gawé akun
Mlebu log
Piranti pribadi
Gawé akun
Mlebu log
Kaca pambesut kang metu log sinaoni candhaké
Pasumbang
Parembugan
Pratélaning isi
lih menyang wilah sisih
dhelikaké
Wiwitan
1Sebab Dianakaké
2Ubarampé Upacara Tedhak Sitèn
3Urutané upacara tedhak sitèn
4Rujukan
Gulingkan daftar isi
Tedhak sitèn
2 basa
Bahasa Indonesia
Basa Banyumasan
Besut pranala
Artikel
Parembugan
Jawa
Waca
Besut
Besut sumber
Deleng sajarah
Piranti
Piranti
lih menyang wilah sisih
dhelikaké
Laku
Waca
Besut
Besut sumber
Deleng sajarah
Umum
Pranala mréné
Owahan magepokan
Unggah
Kaca mirunggan
Pranala permanèn
Katerangan kaca
Nyitir kaca iki
URL cekak
Undhuh kodhe QR
Wiji Wikidata
Cithak/kirim
Gawé buku
Undhuh dadi PDF
Vèrsi cithak
Saka Wikipédia Jawa, bauwarna mardika basa Jawa
Tedhak sitèn
Tedhak sitèn utawa tedhak siti iku salah siji upacara adat Jawa kanggo bocah umur 7 wulan utawa 6 lapan[1]. Upacara iki ing laladan liya ing Nuswantara uga ana, contoné kang diarani upacara injak tanah ing laladan Jakarta déning suku Betawi utawa uga ana kang ngarani "mudhun lemah" lan "udhun-udhunan"[1].
Tedhak sitèn iku asalé saka tembung tedhak, idhak utawa mudhun lan sitèn (saka tembung siti) utawa lemah (bumi). Upacara iki kanggo perlambang bocah kang siyap-siyap nglakoni urip liwat tuntunan wong tuwa lan diadani yèn umur bocah wis 7 selapan utawa 245 dina (7 x 35 = 245).
Sebab Dianakaké[besut | besut sumber]
Upacara Tedhak sitèn dianakaké amarga ana kapitayan masarakat Jawa yèn lemah iku duwé makna ghoib lan dijaga Bathara Kala. Kanggo nolak kadadéan kang ora becik, mula dianakaké upacara ngenalaké putra-putriné marang Bathara Kala minangka kang njaga lemah. Anggoné nglakoni upacara iki, luwih becik miturut weton.
Ubarampé Upacara Tedhak Sitèn[besut | besut sumber]
Ubarampé kanggo upacara tedhak sitèn akèh, kaya ta:
Pengaron kang diisi kembang setaman.
Kurungan, kanggo nggambaraké yèn donyané anak isih sithik utawa ciut.
Warna-warna barang kang diséléhaké sajeroning kurungan kang nggambaraké suwèné urip, manungsa duwé kawajiban nggolèk "nafkah", kaya ta:
Pari sabengket
Kapuk sabengket
Piranti nulis
Bokor kang diisi beras kuning
Warna-warna jinis dhuwit
"Perhiasan"
Klasa kang isih anyar, kanggo lémèk ning jeroning kurungan.
Bakaran pitik, kang nggambaraké pedoman uripé anak.
Tangga tebu "arjuna", yaiku tebu kang wernané ungu kang nggambaraké undhak-undhakané urip kang arep dilakoni anak.
Jadah pitung warna, ya iku abang, putih, ireng, kuning, biru, ungu lan jambon. Tegesé kanggo ngemutaké anak yèn urip kudu waspada saka godaan warna-warna.
Bancakan, kaya ta sega gudhangan kang dibagékake marang para tamu kang teka.
Urutané upacara tedhak sitèn[besut | besut sumber]
Tedhak jadah pitung warna: ya iku anak mlangkah utawa ngidak jadah pitung warna kang diréwangi ngidak déning ibu, jadah ditata saka warna kang padhang nganti warna kang peteng, iku kabèh perlambang déné urip iku ora gampang nanging kabéh alangan kang dirasakaké mengko mesthi bakal ana dalan kang padhang tumuju kamulyan lan kasantosan.
Munggah andha tebu arjuna: tebu iku pralambang antebing kalbu, supaya anggoné nitih urip ning donya iki bakal manteb lan tebu arjuna pralambang supaya anak kang munggah tebu iku bisa duwé solah bawa kaya déné arjuna.
Kurungan: kurungan iku pralambang urip ing donya iki, ing jero kurungan diwénéhi akèh dolanan lan ubarampé pagawéan kaya ta kertas, gunting, pethèt lan liya-liyané, dolanan utawa ubarampé pagawéan kang dipilih déning anak iku kaya tandha bésuk bakal duwé pagawéan mau.
Siraman: kanggo nyucèni raga lan jiwa, muga-muga bisa gawa jeneng arum kanggo kulawarga kaya ta banyu kembang kang kanggo acara siraman anak mau.
Rujukan[besut | besut sumber]
↑ a b "Tedhak Siten", Hadiatmaja, Sarjana lan Kuswa Endah. Kaca 108. 2009.
d
r
b
Tradhisi Jawa
Klairan
Ngupat • Ngliman • Tingkeban • Tedhak siti • Pupak puser • Mendhem ari-ari • Brokohan • Sepasaran • Aqeqah • Selapanan
Kasédan
Surtanah • Nelung dina • Mitung dina • Matang puluh • Nyatus • Pendhak pisan • Pendhak pindho • Nyèwu • Khaul
Liya-liya
Ruwatan • Sekatèn • Pethik tirta • Mubeng bètèng • Nyadran • Bersih desa • Sedekah Bumi • Munggah wuwungan • Tumpeng • Sesajèn • Barikan
Dijupuk saka "https://jv.wikipedia.org/w/index.php?title=Tedhak_sitèn&oldid=1568978"
Kategori:
Budaya Jawa
Upacara adat Jawa
Kaca iki pungkasan diowah nalika 02.05, 22 Agustus 2021.
Tèks iki cumepak kanthi Lisènsi Atribusi-DumSaèmper Creative Commons; paugeran tambahan bokmanawa uga lumaku. Wacaa Paugeran Panganggo kanggo rerincèné.